ORDE do 5 de maio de 1999 pola que se convocan cursos de formación bibliotecaria para profesionais de bibliotecas da Rede de Bibliotecas de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 25/05/1999

A Consellería de Cultura, Comunicación Social e Turismo pon en marcha programas de formación permanente, a través de cursos, dos profesionais das bibliotecas do sistema bibliotecario galego.
Nestes últimos anos, a configuración do sistema bibliotecario galego deu un importante paso coa informatización da rede de bibliotecas públicas, con importantes investimentos en equipos e programas, co que se establecen as bases fundamentais para permiti-la instalación dunha rede eficaz que permita a adopción de proxectos comúns de informatización, catalogación centralizada e préstamo interbibliotecario, ó tempo que establece unha moderna infraestructura informática a cabeceira da cal é o Centro Superior Bibliográfico de Galicia.
A maioría das bibliotecas públicas galegas están dotadas de equipamento e de programas informáticos para a xestión dos seus fondos, algún deles, como o Meiga 3, desenvolvido pola propia Consellería de Cultura, Comunicación Social e Turismo.
Este esforzo, sen embargo, para ser efectivo, ten que ir acompañado dun profundo e amplo programa de formación, centrado nos actuais responsables das bibliotecas galegas, na preparación e coñecemento dos novos instrumentos de traballo co fin de estaren en condicións de adopta-las novas tecnoloxías e de traballar nos novos programas comúns da rede. Por iso
DISPOÑO:
Artigo 1º
Convócanse cursos de formación de biblioteconomía para profesionais de bibliotecas da Rede de Bibliotecas de Galicia.
O custo destes cursos farase efectivo con cargo á aplicación orzamentaria 10.02.353B.640.2 dos orzamentos xerais da Comunidade Autónoma de Galicia para 1999.
Artigo 2º
No anexo I desta orde enuméranse os cursos convocados, con especificación de nivel, duración, lugar e data de celebración, número de prazas, contido e persoas ás que van dirixidos.
Artigo 3º
1. Poderán optar a estes cursos os bibliotecarios ou persoal que traballe con preferencia en centros da Rede de Bibliotecas de Galicia en calquera categoría profesional.
2. Non se poderán solicitar cursos de igual denominación e nivel xa realizados en anos anteriores.
3. Non poderán solicitar cursos aquelas persoas que anteriormente fosen seleccionadas para parti
cipar nalgún curso e non asistisen sen xustificalo por escrito á Consellería de Cultura, Comunicación Social e Turismo.
Artigo 4º
As persoas que desexen realizar algún dos cursos convocados presentarán unha solicitude por cada un deles segundo modelo do anexo II desta orde no prazo de 15 días naturais, contados a partir do seguinte ó da publicación desta orde no Diario Oficial de Galicia, no rexistro xeral da Consellería de Cultura, Comunicación Social e Turismo, nos rexistros das súas delegacións provinciais ou segundo establece o artigo 38.4º da vixente Lei 30/1992, do 26 de novembro, de réxime xurídico das administracións públicas e do procedemento administrativo común.
Na solicitude farase conta-lo curso que se solicita e a orde de preferencia dos cursos solicitados.
Documentación:
-Solicitude (anexo II).
-Fotocopia do documento nacional de identidade.
-Certificación do director do centro de traballo ou da entidade da que dependa a biblioteca, de que o interesado desenvolve traballos directamente relacionados cos contidos do curso e que conta con permiso para asistir a el (un certificado por curso facendo consta-lo nome do curso solicitado).
-No caso de solicitar cursos de perfeccionamento, é imprescindible ter realizados os cursos de iniciación convocados pola Consellería de Cultura, Comunicación Social e Turismo directamente relacionados con aqueles, e xuntarán copia dos certificados correspondentes.
Artigo 5º
Recibidas as solicitudes de asistencia a cursos e maila súa documentación, estas serán avaliadas polos servicios competentes da Dirección Xeral de Promoción Cultural e o director xeral de Promoción Cultural elevará proposta ó conselleiro de Cultura, Comunicación Social e Turismo, quen resolverá nun prazo non superior a tres meses. No caso de producirse silencio administrativo, estimarase concedido o curso.
Artigo 6º
A selección dos asistentes ós cursos farase por rigorosa orde de entrada de solicitudes entre todos aqueles que cumpran as condicións esixidas para cada curso. As bibliotecas e centros onde se realicen os cursos disporán de dúas prazas para persoal dos seus servicios bibliotecarios.
Artigo 7º
A inasistencia a un curso sen causa xustificada será motivo de exclusión de novos cursos durante os tres próximos anos. A falta xustificada a máis dun 10% das horas totais do curso levará consigo a non obtención do certificado de asistencia.
Artigo 8º
Os asistentes ós cursos recibirán á súa finalización un certificado de asistencia con especificación de horas impartidas. Naqueles cursos nos que se realice a valoración dos coñecementos adquiridos o certificado será de asistencia e aproveitamento.
Artigo 9º
A Consellería de Cultura, Comunicación Social e Turismo poderá encarga-la realización técnica destes cursos a profesionais especialistas nas materias que vaian impartirse.
Disposicións derradeiras
Primeira.-Facúltase o director xeral de Promoción Cultural para dictar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 5 de maio de 1999.
Jesús Pérez Varela
Conselleiro de Cultura, Comunicación Social e Turismo
ANEXO I
Cursos
1. Curso de iniciación para bibliotecas.
Contido: iniciación á biblioteconomía. Nocións básicas de proceso técnico, catalogación, clasificación, servicios da biblioteca pública e informatización.
Duración: 25 horas.
Data: xuño.
Horario: sesións de mañá de luns a sábado.
Lugar: Vigo.
Nº prazas: 30.
Destinatarios: bibliotecarios, preferentemente municipais, que comecen a traballar en bibliotecas.
2. Cursos de formación en novas tecnoloxías para bibliotecarios municipais.
Contido: informatización de servicios. O programa Meiga 3. Os programas da Rede de Bibliotecas de Galicia. Internet. Catalogación centralizada ou compartida. Préstamo interbibliotecario. Dixitalización do patrimonio.
Duración: 20 horas.
Data: xuño-xullo
Horario: sesións de mañá de luns a venres.
Lugares: A Coruña, Santiago de Compostela, Lugo, Ourense, Pontevedra.
Nº prazas: 20 por curso.
Destinatarios: preferentemente bibliotecarios municipais ou de bibliotecas públicas da Rede de Bibliotecas de Galicia.
3. Cursos de formación en novas tecnoloxías para bibliotecas nodais.
Contido: informatización de servicios. Os programas da Rede de Bibliotecas de Galicia. Internet. A autoestrada da información de Galicia e a informatización de bibliotecas. Catalogación centralizada ou compartida. Préstamo interbibliotecario. Dixitalización do patrimonio.
Duración: 30 horas.
Data: xuño.
Horario: sesións de mañá de luns a venres. Sábado, mañá e tarde.
Lugares: Santiago de Compostela.
Nº prazas: 20
Destinatarios: bibliotecarios das bibliotecas nodais da Rede de Bibliotecas de Galicia.
4. Curso de Internet e recursos en Internet para bibliotecarios.
Contido: utilización práctica de Internet en bibliotecas. Recursos de interese na rede para o seu uso por bibliotecarios ou usuarios de bibliotecas.
Duración: 20 horas.
Data: setembro.
Horario: sesións de tarde de luns a sábado.
Lugares: Santiago de Compostela. C.S.B.G.
Nº prazas: 20.
Destinatarios: preferentemente bibliotecarios das bibliotecas da Rede de Bibliotecas de Galicia.
5. Curso sobre catalogación de monografías.
Contido: normas e prácticas de catalogación con monografías.
Duración: 20 horas.
Horario: sesións de tardes de luns a venres.
Datas: xuño.
Lugar: A Coruña, Vigo.
Nº de prazas: 20.
Destinatarios: preferentemente bibliotecarios das bibliotecas da Rede de Bibliotecas de Galicia.
6. Curso sobre catalogación de publicacións periódicas.
Contido: normas e prácticas de catalogación con publicacións periódicas.
Duración: 20 horas.
Horario: sesións de tarde de luns a venres.
Datas: setembro.
Lugar: Lugo.
Nº prazas: 20.
Destinatarios: preferentemente bibliotecarios das bibliotecas da Rede de Bibliotecas de Galicia.
7. Curso sobre formato Ibermarc para monografías.
Contido: normas e prácticas de catalogación con monografías.
Duración: 20 horas.
Horario: sesións de tarde de luns a venres.
Datas: xuño.
Lugar: A Coruña, Vigo.
Nº prazas: 20.
Destinatarios: preferentemente bibliotecarios das bibliotecas da Rede de Bibliotecas de Galicia.
8. Curso sobre formato Ibermarc para publicacións periódicas.
Contido: normas e prácticas de catalogación con publicacións periódicas.
Duración: 20 horas.
Horario: sesións de tarde de luns a venres.
Datas: setembro.
Lugar: Lugo.
Nº prazas: 20.
Destinatarios: preferentemente bibliotecarios das bibliotecas da Rede de Bibliotecas de Galicia.
9. Curso de formato Marc para materiais especiais.
Contido: formato Marc para publicacións seriadas, material audiovisual, cartografía, material gráfico e outros materiais especiais.
Duración: 20 horas.
Data: setembro.
Horario: sesións de tarde de luns a venres.
Lugar: Santiago de Compostela. C.S.B.G.
Nº prazas: 30.
Destinatarios: preferentemente bibliotecarios das bibliotecas da Rede de Bibliotecas de Galicia.
10. Curso sobre normativa para o control de autoridades.
Contido: xestión, uso e control de autoridades.
Duración: 20 horas.
Horario: sesións de tarde de luns a venres.
Datas: xullo.
Lugar: Santiago de Compostela. C.S.B.G.
Nº prazas: 25.
Destinatarios: preferentemente bibliotecarios das bibliotecas da Rede de Bibliotecas de Galicia.
11. Novas formas de organización e servicios na Biblioteca Pública.
Contido: concepción da nova biblioteca pública. As bibliotecas públicas cara o futuro.
Duración: 20 horas.
Horario: sesións de tarde de luns a venres.
Datas: xullo.
Lugar: Santiago de Compostela. C.S.B.G.
Nº prazas: 25.
Destinatarios: preferentemente bibliotecarios das bibliotecas da Rede de Bibliotecas de Galicia.
12. Curso de introducción á bibliografía.
Contido: introducción ás técnicas bibliográficas. A bibliografía material. A bibliografía de Galicia.
Duración: 30 horas.
Horario: sesións de tarde de luns a venres.
Datas: outubro.
Lugar: Santiago de Compostela. C.S.B.G.
Nº prazas: 25.
Destinatarios: preferentemente bibliotecarios das bibliotecas da Rede de Bibliotecas de Galicia.
13. A biblioteca infantil.
Contido: funcións e servicios. Organización e xestión de bibliotecas infantís. Actividades.
Duración: 20 horas.
Horario: sesións de tarde de luns a venres.
Datas: outubro.
Lugar: Santiago de Compostela. C.S.B.G.
Nº prazas: 25.
Destinatarios: preferentemente bibliotecarios das bibliotecas da Rede de Bibliotecas de Galicia.